Ատոմ Մխիթարյանը նշում է, որ մեծ է հավանականությունը, որ ներկայիս ընտրական օրենսդրության պարագայում, մարդիկ կրկին գնալու են քվեարկելու առանձին անձի համար, որն այսօր հասարակության մեջ կամ նրա առանձին հատվածներում մեծ ճանաչում ունի։ Փորձագետը (և նրա հետ պետք է համաձայնել) այդքան էլ նորմալ չի համարում այն, որ մարդը գնում է ընտրությունների, վերցնում քվեաթերթիկը, իսկ քվեաթերթիկում նշված է նրա հարևանի, բարեկամի, կամ գործատուի անունը։ Դե փորձիր նման պայմաններում քվեարկել այնպես, ինչպես ճիշտ ես համարում, այլ ոչ թե այնպես, ինչպես հարկ է՝ ելնելով որոշակի նկատառումներից։